Ringenes Herre - Kongen vender tilbage (film)

Kongen vender tilbage er en episk, amerikansk fantasyfilm fra 2003. Den er tredje del af Peter Jacksons filmtrilogi baseret på J.R.R. Tolkiens Ringenes Herre.

Filmen var nomineret til 11 Oscars ved Oscaruddelingen 2004 og vandt i alle kategorier, bl.a. Oscar for bedste film og Oscar for bedste instruktør.

Handling 

Filmen begynder med et flashback om hvordan Sméagol oprindeligt fandt Herskerringen, og springer så frem til at han, som Gollum, leder Frodo og Sam til Minas Morgul. Aragorn, Legolas, Gimli, Gandalf, Théoden og Éomer forenes med Merry, Pippin og Træskæg ved Isengard, der nu er under enternes kontrol. Her finder de en palantír. Pippins nysgerrighed løber af med ham, da de når Edoras, og han kigger ind i den. Gandalf får indsigt i, at Sauron planlægger at angribe Minas Tirith. Sammen med Pippin rider han dertil. I Kløvedal har Arwen et syn om sin ufødte søn og overtaler Elrond til at omsmede sværdet Narsil, der for lang tid siden huggede ringen af Sauron, igen.

Gandalf og Pippin når til Minas Tirith, og finder marsken Denethor sørgende over Boromir, hvorfor Pippin lover ham troskab. Samtidig sender Heksekongen hele den store orkhær af sted, hvilket varsler starten af krigen. Frodo, Sam og Gollum starter deres opstigning på trapperne lige i nærheden. Morgul-hæren driver ridderne fra Gondor ud af Osgiliath, og Faramir bliver tvunget til at forsøge et fra starten dødsdømt forsøg på at genindtage byen. I nærheden af Minas Morgul lykkes det Gollum at overtale Frodo til at sende Sam hjem for ikke han skal tage ringen. På Gandalfs opfordring tænder Pippin bavnerne og tilkalder dermed hjælp fra Edoras og kong Théoden. Mens de forbereder sig til kamp i Dysterharge, møder Aragorn Elrond, der overrækker ham det nysmedede sværd Andúril. Aragorn, Legolas og Gimli følger De Dødes Sti for at rekruttere den forbandede Døde Hær, og overtage piraterne fra Umbars skibe. Théoden ridder i kamp med 6000 ryttere, uvidende om, at Éowyn og Merry er blandt dem.

Medvirkende 
 Elijah Wood – Frodo Sækker
 Sean Astin – Samvis Gammegod
 Billy Boyd – Peregrin Toker
 Dominic Monaghan – Meriadoc Brændebuk
 Ian McKellen – Gandalf
 Viggo Mortensen – Aragorn
 Orlando Bloom – Legolas
 John Rhys-Davies – Gimli
 Andy Serkis – Gollum / Smeagol
 Liv Tyler – Arwen
 Bernard Hill – Théoden
 Miranda Otto – Éowyn
 Karl Urban - Eomer
 Cate Blanchett - Galadriel
 Marton Csokas - Celeborn
 Craig Parker - Guritz
 Christopher Lee - Saruman
 Brad Dourif - Grima Wormtongue
 John Noble - Denethor
 Hugo Weaving - Elrond
 David Wenham – Faramir
 Sean Bean – Boromir
 Ian Holm - Bilbo Baggins
 Lawrence Makoare - Gothmog
 Paul Norell - King of the Dead
 Bruce Spence - Mount of Sauron
 Thomas Robins - Deagol
 Joel Tobeck - Orc Lieutenant

Modtagelse

Priser 
Ringenes Herre – Kongen Vender tilbage vandt 11 oscars:
Oscar for bedste film
Oscar for bedste instruktør
Oscar for bedste klipning
Oscar for bedste filmatisering
Oscar for bedste scenografi
Oscar for bedste visuelle effekter
Oscar for bedste lydredigering
Oscar for bedste musik
Oscar for bedste sang
Oscar for bedste kostumer
Oscar for bedste makeup

Referencer

Eksterne henvisninger 

 

Film fra 2003
Fantasyfilm fra USA
Film baseret på bøger
Film instrueret af Peter Jackson
Kongen vender tilbage (film)
Oscar for bedste film
Oscar for bedste sang
Golden Globe for bedste film - drama
Engelsksprogede_film